
Татарстан Республикасында агымдагы 2021 елда 2 млн. 670 мең кв. метр торак төзү планлаштырыла. 2021 елның 16 гыйнварына 105 мең кв.м (планның 3,9%ы) файдалануга тапшырылган. Бүген бу хакта Татарстан Республикасы Хөкүмәте Йортында узган республика киңәшмәсендә Татарстан Республикасы төзелеш, архитектура һәм ТКХ министры Марат Айзатуллин хәбәр итте. Ул шулай ук искә төшергәнчә, иң мөһим юнәлеш, бигрәк тә республикага ун еллык перспективага куелган бурычлар буенча – торак төзелеше.

Киңәшмәне барлык мунициципаль районнар белән видеоконференцэлемтә режимында Татарстан Республикасы Президенты Рөстәм Миңнеханов уздырды. Киңәшмәдә ТР Премьер-министры Алексей Песошин та катнашты.

Татарстан Республикасы Төзелеш министрлыгы башлыгы хәбәр иткәнчә, социаль ипотека программасы буенча Татарстан Республикасы Президенты каршындагы Дәүләт торак фонды тарафыннан 280,5 мең кв. метрга инвестиция программасы алдан формалаштырылган.

Бүгенге көндә 49 мең кв. метр мәйданда 6 йорт файдалануга тапшырылган.

Коммерция төзүчеләре быел күп фатирлы 164 йорт тапшырырга тиеш, аларның гомуми мәйданы 1 миллион 265,3 мең кв. м. тәшкил итә.

157 объектның төзелеш стадиясе түбәндәгечә: 40 йорт әзер диярлек (70% -100%), уртача әзерлектә - 49 йорт (30% -70%), 68 йортта (0% -30%) эшләр күп әле.

Шәхси торак төзелеше программасы буенча 2021 елда 1 миллион 124 мең кв. метр мәйданда 8 мең 330 йорт төзү һәм файдалануга тапшыру планлаштырыла.

Марат Айзатуллин аерым категория гражданнарны торак белән тәэмин итү программаларын гамәлгә ашыру турында сөйләде. Әлеге программалар кысаларында 738 гаилә торак алачак. Бу шул исәптән 636 ятим бала, 45 күп балалы гаилә, 48 яшь гаилә, шулай ук мәҗбүри күченүчеләр, Ерак Төньяктан күчеп килүчеләр һәм чернобыльчеләр арасыннан 9 граждан.
Татарстанда 2021 елда 2 млн 670 мең кв м торак төзү планлаштырыла